27/03/2018 | Administración LocalMunicipal
Oroso
Aprobación definitiva da modificación da Ordenanza fiscal reguladora do Imposto de Actividades Económicas

Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 25 de xaneiro do presente, e publicado anuncio de aprobación provisional no BOP do 31 de xaneiro de 2018. o Modificación Ordenanza reguladora do Imposto de Actividades Económicas. De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación da devandita ordenanza, ao considerarse aprobadas definitivamente: 1. Ao abeiro do disposto no artigo 88.2 letra e) do TR 2/2004 da lei reguladora das facendas locais, gozarán dunha bonificación da cota íntegra do imposto aquelas actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, cumprindo as seguintes condicións mínimas: a. As actividades económicas deberán estar implantadas nos Polígonos Industriais do concello de Oroso, delimitados como aquelas parcelas calificadas coma de solo de uso industrial segundo o Plan Xeral do Concello de Oroso. b. Unicamente procederá a declaración de interese municipal para a implantación dunha nova actividade económica, entendendo por tal aquela que conleve a edificación en solares baleiros, ou ben á ampliación de instalacións ou edificacións de industrias existentes, sempre e cando conleve a creación de novo emprego. c. Acreditar el alta en el Censo de actividades económicas, mediante presentación de modelo 036 ou equivalente. d. A actividade deberá contar con todas as licencias ou permisos de actividade sectoriais precisos, así coma en todo caso contar con licencia de obra das edificacións dentro da parcela obxecto de bonificación e de primeira ocupación. e. Deberá acreditarse ter solicitada a alta das novas construcións ou instalacións no Catastro. f. Estar ao corrente no pago de todos os tributos municipais, autonómicos e estatais así coma o corrente no pago das súas obrigas coa Seguridade Social.2. Para o desfrute desta bonificación, os interesados deberán presentar a correspondente solicitude de concesión de especial interese ou utilidade municipal por concorrer circunstancias de fomento do emprego na Sede Electrónica municipal, acompañada da seguinte documentación: a) Memoria explicativa da solicitude na que se explique entre outros aspectos: a. Situación da actividade, indicando o número de referencia catastral. b. Descrición da actividade económica, indicando someramente os procesos produtivos que se desenvolven na parcela. c. Número de traballadores da actividade que teñan coma centro de traballo as instalacións na parcela indicada. No suposto de solicitarse a bonificación por ampliación de instalacións, indicarase o número de traballadores existentes antes e despois da mesma. d. Indicación e descrición das autorizacións sectoriais posuídas para o desenvolmento da actividade económica, indicando no seu caso o número de inscrición en Rexistros autonómicos ou estatais. e. Indicación da data de concesión da licencia de obra polo concello e no seu caso de primeira ocupación, así como de comezo da nova actividade ou no caso de ampliación de instalacións, a das novas instalacións. b) Certificado en vigor expedido pola Axencia Estatal de Administración Tributaria de que a empresa está ao corrente coas súas obrigas tributarias. c) Certificado en vigor expedido pola Tesouraría Xeral da Seguridade Social de que a empresa está ao corrente coas súas obrigas. d) Acreditamento da presentación do modelo de alta das novas construcións e instalacións no Catastro. e) Acreditamento do número de postos de traballo creados mediante a aportación de: a. Copia dos contrato de traballo dos novos traballadores, no que quede acreditado que o centro de traballo correspóndese co inmoble para o que se solicita a bonificación. b. Copia modelos “TC2” do derradeiro exercicio económico dos novos traballadores. c. Certificado de vida laboral dos traballadores.3. O prazo para a presentación da solicitude será de un ano, contado a partires da notificación da concesión de licencia de primeira ocupación, transcorrido o cal, non haberá lugar á concesión da mesma.4. A porcentaxe de bonificación a que dará lugar a concesión da declaración de utilidade de especial interese ou utilidade municipal será a seguinte en función do acreditamento do número de novos postos de traballo creados: 5. Unha vez informada a solicitude pola Intervención municipal, formularase proposta ó Pleno da Corporación aos efectos de determinar se concorren as circunstancias para a declaración de especial interese ou utilidade municipal, o cal decidirá por maioría simple.6. A bonificación concedida terá unha duración de tres períodos impositivos, sendo o primeiro no que surta efecto o inmediatamente seguinte á data de concesión polo Pleno da declaración de especial interese ou utilidade municipal. A presente modificación da ordenanza fiscal, aprobada a súa redacción definitiva polo Pleno do Concello, entrará en vigor ó día seguinte da súa publicación no Boletín Oficial da Provincia, permanecendo en vigor ata a súa modificación ou derrogación expresas. Contra a aprobación definitiva desta ordenanza únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso, a 22 de marzo de 2018 O Alcalde-presidente, Manuel Mirás Franqueira